Mutual Fund Society
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

สังคมกองทุนรวมประจำวันศุกร์ที่ 12 ก.พ. 2553 วันนี้วันจ่าย แต่คนจำนวนมากก็เริ่มซื้อข้าวของเครื่องไหว้กันมาก่อนหน้าแล้ว เพราะพรุ่งนี้ก็เริ่มมีการตั้งโต๊ะเครื่องไหว้กัน ...l... หันไปดูตลาดหุ้นของชาวจีนหลายแห่งในภูมิภาคนี้ หยุดกันต่อเนื่องยาวนาน ชวนให้บรรยากาศการลงทุนเงียบเหงาซบเซาตามไปด้วย...l... ส่วนตลาดหุ้นไทยที่เงียบอยู่แล้วในช่วงนี้ เพราะพิษสงการเมืองและกรณีมาบตาพุด สัปดาห์หน้าคงวังเวงไปเล้ย ...l... นักวิเคราะห์บางสำนักถึงขั้นให้ตัวเลขมูลค่าการซื้อขายไว้ต่ำกว่าวันละหมื่นล้านบาท โอ้มายก๊อด...l... ข่าวดีหนีหาย ข่าวร้ายจ้องซ้ำเติม...l... หวังแต่ว่าตัวเลขผลประกอบการของบริษัทจดทะเบียนหลายๆ แห่ง รวมทั้งการประกาศจ่ายเงินปันผล จะช่วยฟื้นฟูบรรยากาศการลงทุนของหุ้นไทยได้บ้าง ...l... หันมาดูกองทุนออกใหม่ที่เปิดขายในช่วงนี้ เทรนด์เกาหลียังไปได้เรื่อยๆ แม้ในปีนี้อัตราผลตอบแทนจะปรับลดลงแล้วก็ตาม ...l... บลจ.เอวายเอฟ เปิดขายกองทุนเปิดกรุงศรีพันธบัตรเกาหลี 3M4 เน้นลงทุนพันธบัตรภาครัฐของรัฐบาลเกาหลีใต้ 80% ของมูลค่าทรัพย์สินสุทธิของกองทุน ขาย IPO ถึงวันที่ 15 ก.พ.นี้ ...l... ส่วน บลจ.วรรณ ก็ออก กองทุนเปิดวรรณตราสารหนี้ต่างประเทศ 6M/2 ขาย IPO ถึงวันที่ 19 ก.พ. เป็นการออกมาเพื่อรองรับเม็ดเงินลงทุนจากกองเกาหลีที่หมดอายุ และเป็นทางเลือกให้ผู้ลงทุนที่ต้องการเพิ่มโอกาสผลตอบแทนสูงกว่าการลงทุนพันธบัตรในประเทศ ...l... คุณมนรัฐ ผดุงสิทธิ์ กรรมการผู้จัดการ บลจ.วรรณ ให้ข้อมูลว่าอัตราดอกเบี้ยเงินฝากประจำ 6 เดือนของธนาคารพาณิชย์ใหญ่ 3 แห่งของไทยอยู่ที่ 0.650.75% ...l... ส่วนผลตอบแทนของกองทุนที่ลงทุนในพันธบัตรในประเทศอายุ 6 เดือน อยู่ที่ 1.01.1% ...l... ทว่ากองทุนเปิดวรรณตราสารหนี้ต่างประเทศกองนี้ คาดหมายผลตอบแทนที่ 1.581.65% ต่อปี ...l... แต่สำหรับ ดร.วิน อุดมรัชตวนิชย์ หัวหน้าเจ้าหน้าที่บริหารการลงทุน บลจ.แอสเซท พลัส แจ้งว่า กองทุนเปิดแอสเซท พลัส แอ็คทีฟตราสารหนี้ 4 ซึ่งเน้นลงทุนในตั๋วแลกเงินในประเทศอายุประมาณ 6 เดือน คาดให้ผลตอบแทน 1.40% ต่อปี เปิดขายและรับซื้อคืนรอบใหม่ในวันเดียวคือวันที่ 17 ก.พ.นี้ ...l... ส่วนใครคิดจะซื้อทองในช่วงนี้ หากเป็นการซื้อลงทุนคงต้องพิจารณาให้ถ้วนถี่ แต่หากซื้อแจกลูกหลานตอนนี้ ศูนย์วิจัยธนาคารกสิกรไทย บอกว่าราคาทองคำในตลาดโลกมีแนวโน้มปรับตัวลดลงในช่วงตรุษจีนปีนี้ รวมถึงราคาทองคำในไทยด้วยเพราะอิงราคาตลาดโลกเป็นสำคัญ ...l... ราคาขายทองคำแท่งในช่วงต้นสัปดาห์อ่อนลงไปอยู่ที่บาทละ 16,850 บาท ซึ่งนับเป็นระดับราคาต่ำสุดนับตั้งแต่เดือนพ.ย. 2552 ส่งผลให้สถานการณ์การซื้อทองเพื่อการสะสมหรือเพื่อการเก็งกำไรในเทศกาลตรุษจีนปีนี้เป็นไปอย่างคึกคัก จนต้องมีการแจกใบจองจากร้านทองกันเลยทีเดียว..